CELEX: 32006R0915
Language: lv
Date: 2006-06-21 00:00:00
Title: Komisijas Regula (EK) Nr. 915/2006 ( 2006. gada 21. jūnijs ), ar kuru groza Regulu (EK) Nr. 2148/96, ar ko paredz noteikumus lauksaimniecības produktu valsts intervences krājumu novērtēšanai un uzraudzībai

22.6.2006   
            
            
               LV
            
            
               Eiropas Savienības Oficiālais Vēstnesis
            
            
               L 169/10
            
         
      KOMISIJAS REGULA (EK) Nr. 915/2006
   (2006. gada 21. jūnijs),
   ar kuru groza Regulu (EK) Nr. 2148/96, ar ko paredz noteikumus lauksaimniecības produktu valsts intervences krājumu novērtēšanai un uzraudzībai
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 27. novembra Regulu (EEK) Nr. 3492/90, ar ko nosaka faktorus, kuri jāņem vērā gada pārskatos par Eiropas Lauksaimniecības virzības un garantiju fonda Garantiju nodaļas finansējumu intervences pasākumiem valsts rezerves formā (1), un jo īpaši tās 8. pantu,
   tā kā:
   
               (1)
            
            
               Komisijas Regulas (EK) Nr. 2148/96 (2) III pielikumā ir paredzēti noteikumi lauksaimniecības produktu valsts intervences krājumu fiziskai pārbaudei.
            
         
               (2)
            
            
               Cukura intervences krājumu veidošana uzsākta 2005. gadā saskaņā ar noteikumiem, kas paredzēti Padomes 2001. gada 19. jūnija Regulā (EK) Nr. 1260/2001 par cukura tirgu kopīgo organizāciju (3) un Komisijas 2001. gada 27. jūnija Regulā (EK) Nr. 1262/2001, ar ko nosaka sīki izstrādātus noteikumus Padomes Regulas (EK) Nr. 1260/2001 īstenošanai attiecībā uz cukura iepirkšanu un pārdošanu, ko veic intervences aģentūras (4). Tādēļ Regulā (EK) Nr. 2148/96 jānosaka jauni sīki izstrādāti noteikumi cukura krājumu fiziskās pārbaudes veikšanai.
            
         
               (3)
            
            
               Tādēļ attiecīgi jāizdara grozījumi Regulā (EK) Nr. 2148/96.
            
         
               (4)
            
            
               Ņemot vērā, ka cukura intervences krājumu veidošana 2004./2005. tirdzniecības gadam ir uzsākta bez sīki izstrādātiem inventarizācijas noteikumiem, ir ārkārtīgi grūti veikt inventarizāciju saskaņā ar standarta procedūrām, jo veids, kādā dažas dalībvalstis ir organizējušas cukura krājumu uzglabāšanu, ir atšķirīgs. Tāpēc ir jānosaka pārejas noteikumi attiecībā uz cukura krājumiem no 2004./2005. tirdzniecības gada un 2005./2006. tirdzniecības gada.
            
         
               (5)
            
            
               Šajā regulā paredzētie pasākumi ir saskaņā ar ELVGF komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 2148/96 III pielikumu groza saskaņā ar šīs regulas pielikumu.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 21. jūnijā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 337, 4.12.1990., 3. lpp.
   
      (2)  OV L 288, 9.11.1996., 6. lpp. Regulā grozījumi izdarīti ar Regulu (EK) Nr. 808/1999 (OV L 102, 17.4.1999., 70. lpp.).
   
      (3)  OV L 178, 30.6.2001., 1. lpp. Regulā jaunākie grozījumi izdarīti ar Komisijas Regulu (EK) Nr. 39/2004 (OV L 6, 10.1.2004., 16. lpp.).
   
      (4)  OV L 178, 30.6.2001., 48. lpp. Regulā jaunākie grozījumi izdarīti ar Regulu (EK) Nr. 218/2006 (OV L 38, 9.2.2006., 19. lpp.).
   
      PIELIKUMS
      Regulas (EK) Nr. 2148/96 III pielikumā pievieno šādus punktus:
      
         “VII –   NEIESAIŅOTS CUKURS (1)
         
         A.   Fiziskās pārbaudes procedūra cukura valsts krājumiem no 2006./2007. tirdzniecības gada un turpmāk.
         
                     1.
                  
                  
                     Izvēlas pārbaudāmos silosus, tvertnes vai noliktavas telpas, kas atbilst vismaz 5 % no intervences noliktavās esošā neiesaiņotā cukura kopējā daudzuma.
                     Izvēle balstās uz intervences aģentūras krājumu uzskaiti, bet noliktavas pārzini iepriekš par to neinformē.
                  
               
                     2.
                  
                  
                     Fiziskā pārbaude:
                     
                                 —
                              
                              
                                 pārbauda neiesaiņotā cukura esamību izvēlētajos silosos, tvertnēs vai noliktavas telpās,
                              
                           
                                 —
                              
                              
                                 saskaņo noliktavas pārziņa uzskaites datus ar intervences aģentūras datiem,
                              
                           
                                 —
                              
                              
                                 identificē neiesaiņoto cukuru,
                              
                           
                                 —
                              
                              
                                 kontrolē noliktavas apstākļus un salīdzina glabāšanas vietu un tajā esošo neiesaiņoto cukuru ar noliktavas datiem,
                              
                           
                                 —
                              
                              
                                 novērtē uzglabājamo daudzumu, izmantojot metodi, kuru iepriekš apstiprinājusi intervences aģentūra un kuras aprakstam jāatrodas tās galvenajā birojā.
                              
                           
               
                     3.
                  
                  
                     Noliktavas plānam un datiem par katra silosa vai noliktavas telpas izmēriem jābūt pieejamiem katrā glabāšanas vietā.
                     Neiesaiņotais cukurs jāuzglabā tā, lai varētu pārbaudīt tā daudzumu.
                  
               B.   Fiziskās pārbaudes procedūra cukura valsts krājumiem no 2004./2005. tirdzniecības gada un 2005./2006. tirdzniecības gada.
         
                     1.
                  
                  
                     Gadījumā, ja nav iespējams veikt A iedaļā aprakstītās inventarizācijas procedūras, intervences aģentūra oficiāli aizzīmogo visas silosa/noliktavas piekļuves vietas vai izejas. Intervences aģentūra ik mēnesi pārbauda aizzīmogojumu, lai pārliecinātos, ka tas nav bojāts. Šīs pārbaudes sīki jāapraksta ziņojumā. Piekļuve krājumiem bez intervences aģentūras inspektora nav atļauta.
                     Dalībvalsts nodrošina tādu aizzīmogošanas procedūru, kas garantē uzglabāto intervences produktu neaizskaramību.
                  
               
                     2.
                  
                  
                     Vismaz reizi gadā veic pārbaudi, lai pārliecinātos par produkta uzglabāšanas apstākļiem un saglabāšanos labā stāvoklī.
                  
               C.   Procedūra, kas jāievēro, ja atklāj neatbilstību.
         Pārbaudot daudzumu, ir pieļaujama zināma pielaide.
         Regulas 6. pantu piemēro, ja uzglabātā produkta svars, kas ir reģistrēts fiziskās pārbaudes laikā (volumetrisks mērījums), silosos vai uz grīdas uzglabātam neiesaiņotam cukuram atšķiras no iegrāmatotā svara par 5 % vai vairāk.
         Ja neiesaiņotu cukuru uzglabā silosā/noliktavā, var reģistrēt tos daudzumus, kas ir noteikti, nosverot produktu pie ievešanas noliktavā, nevis tos, kas iegūti, novērtējot daudzumu, ja pēdējā minētā metode nenodrošina adekvātu precizitātes līmeni un ja starpība starp abiem skaitļiem nav pārmērīga.
         Intervences aģentūra atsevišķos gadījumos izmanto trešajā daļā paredzēto iespēju uz savu atbildību, ja to attaisno apstākļi. Tā savā ziņojumā norāda par šīs iespējas izmantošanu.
         VIII –   IESAIŅOTS CUKURS (1)
         
         A.   Fiziskās pārbaudes procedūra cukura valsts krājumiem no 2006./2007. tirdzniecības gada un turpmāk.
         
                     1.
                  
                  
                     Izvēlas partijas, kas atbilst vismaz 5 % no intervences noliktavās esošā kopējā daudzuma. Pārbaudāmās partijas izvēlas pirms noliktavas apmeklējuma, pamatojoties uz intervences aģentūras uzskaiti, bet noliktavas pārzini par to neinformē.
                  
               
                     2.
                  
                  
                     Uz vietas pārbauda izvēlēto partiju atrašanos noliktavā un to sastāvu:
                     
                                 —
                              
                              
                                 nosaka partiju un maisu kontroles numurus, pamatojoties uz pirkuma vai ievešanas dokumentiem,
                              
                           
                                 —
                              
                              
                                 saskaņo noliktavas pārziņa uzskaites datus ar intervences aģentūras datiem,
                              
                           
                                 —
                              
                              
                                 pārbauda iesaiņojuma stāvokli.
                              
                           Attiecībā uz cukuru, kas iepakots 50 kg maisos:
                     
                                 —
                              
                              
                                 nosver paliktņus (vienu no 20) un maisus (vienu no katra nosvērtā paliktņa),
                              
                           
                                 —
                              
                              
                                 vizuāli pārbauda maisu saturu, izvēloties pa vienam maisam no desmit nosvērtiem paliktņiem.
                              
                           Attiecībā uz cukuru, kas iepakots “lielos maisos”:
                     
                                 —
                              
                              
                                 nosver vieno maisu no 20,
                              
                           
                                 —
                              
                              
                                 vizuāli pārbauda maisu saturu, izvēloties pa vienam maisam no 20 nosvērtiem “lieliem maisiem”.
                              
                           
               
                     3.
                  
                  
                     Fiziski pārbaudītās partijas un pamanītās nesaskaņas vai trūkumus apraksta inventarizācijas ziņojumā.
                  
               B.   Fiziskās pārbaudes procedūra cukura valsts krājumiem no 2004./2005. tirdzniecības gada un 2005./2006. tirdzniecības gada.
         
                     1.
                  
                  
                     Gadījumā, ja nav iespējams veikt A iedaļā aprakstītās inventarizācijas procedūras, intervences aģentūra oficiāli aizzīmogo visas silosa/noliktavas piekļuves vietas vai izejas. Intervences aģentūra ik mēnesi pārbauda aizzīmogojumu, lai pārliecinātos, ka tas nav bojāts. Šīs pārbaudes sīki jāapraksta ziņojumā. Piekļuve krājumiem bez intervences aģentūras inspektora nav atļauta.
                     Dalībvalsts nodrošina tādu aizzīmogošanas procedūru, kas garantē uzglabāto intervences produktu neaizskaramību.
                  
               
                     2.
                  
                  
                     Vismaz reizi gadā veic pārbaudi, lai pārliecinātos par produkta uzglabāšanas apstākļiem un saglabāšanos labā stāvoklī.
                  
               
      
         (1)  Inventarizāciju veic attiecībā uz noliktavām, par kurām ir runa glabāšanas līgumā.”